open-index/open-wikipedia-markdown huggingface dataset:
Lauselogiikan toteutuvuusongelma

**Lauselogiikan toteutuvuusongelmaksi** kutsutaan ongelmaa, jossa pyritään selvittämään, onko looginen lause toteutuva, eli tosi joillain sen propositiosymbolien totuusarvojen yhdistelmällä.

Esimerkiksi lause p_0 \land \neg p_1 on toteutuva, koska lause on tosi, kun p_0 on tosi ja p_1 on epätosi. Yleensä lause, jolle ongelma pyritään ratkaisemaan, esitetään konjunktiivisessa normaalimuodossa.

Tietojenkäsittelytieteessä toteutuvuusongelma tunnetaan lyhenteellä *SAT*, ja sen tiedetään olevan yleisessä tapauksessa NP-täydellinen. Näin se on ratkaistavissa polynomisessa ajassa vain, jos P=NP. Tästä huolimatta on olemassa useampia heuristisia ratkaisimia, jotka kykenevät useissa tapauksissa ratkaisemaan toteutuvuusongelman käytännössä tuhansillakin symboleilla.

## Lähteet
Verivalmiste

Luovutettu veri jaetaan osiin ja jalostetaan **verivalmisteiksi**. Näitä ovat punasolu-, verihiutale- sekä veriplasmavalmisteet. Veriplasmaa käytetään myös lääkkeiden valmistamiseen. Suomessa verensiirtoon tarkoitetun ihmisveren tai sen osien keräämiseen, tutkimiseen, käsittelyyn, säilytykseen ja jakeluun vaaditaan toimilupa, jonka myöntää Fimea kirjallisesta hakemuksesta. Fimea tarkistaa hakijan asiakirjat, tilat ja toiminnan. Toiminta voidaan käynnistää vasta, kun on saatu tähän lupa. Suomessa Suomen Punaisen Ristin Veripalvelu vastaa koko maan verivalmistehuollosta.

## Veripalvelun verivalmisteet
Veripalvelu tuottaa seuraavia itse tuottamiaan verivalmisteita ja välittää Octapharman valmistamaa OctaplasLG® -jääplasmaa sairaaloiden käyttöön:

Luovutettu veri käy lävitse monta eri työvaihetta, joista syntyy tuotantokustannuksia. Toiminnassa tarvitaan laitteistoja, teknologiaa ja osaavaa henkilökuntaa. Veripalvelussa työskentelee sairaanhoitajia, lääkäreitä, kemistejä, bioanalyytikkoja, teknisiä asiantuntijoita ja myös muita ammattilaisia. Veripussin kustannuksista 54 % koostuu verenluovutustoiminnasta. Laboratoriotutkimusten osuus on 26 %, verivalmisteiden tuotannon osuus 12 %, varastoinnin sekä kuljetuksen osuus on 5 % sekä lääketieteellisen tuen osuus on 2 %. Sairaalat osatavat käyttämänsä verivalmisteet ja palvelut Veripalvelulta. Toimintaa ei tueta julkisin varoin.

## Lähteet
Kyung-sook Shin

**Kyung-sook Shin**, myös **Shin Kyung-sook**, (; s. 1963) on eteläkorealainen kirjailija. Hän on saanut useita palkintoja, muun muassa Man Asianin, Manhaen, Dong-inin, Yi Sangin ja Prix de l’Inaperçun palkinnot. Hän on Etelä-Korean luetuimpia kirjailijoita. Hän on kirjoittanut romaaneja sekä novelli- ja esseekokoelmia.

Shin on lähtöisin vaatimattomista oloista, eikä hän päässyt käymään koulua. Myöhemmin hän opskeli työn ohessa Soulin taideinstituutissa luovaa kirjoittamista.

## Suomennetut teokset
* *Pidä huolta äidistä* (*Ommarul putakhae*), suom. Taru Salminen. Into 2015 
* *Jään luoksesi* (*Eodiseonga na-reul chat-neun jeonhwabel-i ulli-go*), suom. Taru Salminen. Into 2017 
* *Hovitanssija* (*Yi Jin*), suom. Taru Salminen. Into 2021 

## Lähteet

## Aiheesta muualla
The Mandela Catalogue

**The Mandela Catalogue** on analoginen kauhusarja, jonka loi amerikkalainen tubettaja Alex Kister vuonna 2021. Tarina sijoittuu kuvitteelliseen Mandelan piirikuntaan, Wisconsinissa, jossa yliluonnolliset olennot, nimeltä "vaihtoehdot" (), kiduttavat uhrejaan psykologisesti, tavoitteenaan varastaa heidän identiteettinsä. Sarja saavutti suurta suosiota verkossa, osin internet-käyttäjien ja YouTuben käyttäjien reaktiovideoiden sekä tarina-analyysien myötä.

## Teemat
Sarja sisältää useita raamatullisia viittauksia Nooan arkkiin, Aatamiin ja Eevaan, neitsyt Mariaan ja Joosefiin sekä Jeesuksen syntymään. Siinä myös vihjataan, että vaihtoehdot ovat raamatullisia demoneja ja että arkkienkeli Gabriel olisi Saatana. 

## Jaksot

### Ensimmäinen kausi

## Lähteet
Harkmarkin kirkko

**Harkmarkin kirkko** () on Lindesnesin kunnassa Norjassa sijaitseva puinen pitkäkirkko vuodelta 1613.
## Lähteet

## Aiheesta muualla
Maksapasteija

**Maksapasteija** (,  ja ) on maksasta tehty patee, joka on suosittu pohjoismaisessa ruokakulttuurissa. Se on alun perin lähtöisin Ranskasta ja saapui Pohjoismaihin 1800-luvun puolivälissä.

## Valmistus
Maksapasteija tehdään yleensä porsaan tai vasikan maksasta, silavasta, sipulista, vehnäjauhoista ja kananmunasta. Maksa jauhetaan yleensä hienoksi, mutta ns. maalaismaksapasteijassa se on jätetty karkeammaksi. Ainekset sekoitetaan yhteen, maustetaan, ja kypsennetään vuoassa vesihauteessa. Tyypillisiä mausteita ovat meirami, timjami, musta-, valko- ja maustepippuri. Usein pasteijaan sekoitetaan hienonnettua anjovista, joka antaa ruoalle lisää umamia ja hienoisen makean maun.

Kuten muutkin hienonnettuun lihaan perustuvat ruoat, maksapasteija oli aikoinaan työläs ja kallis ylellisyystuote. Lihamyllyn keksiminen teki siitä suuren yleisön ruokaa.  Nykyään se on halpa leivänpäällinen. Se on silti perinteinen osa suomalaista pito- ja joulupöytää ja on osa ruotsalaista voileipäpöytää. Muutamat klassiset tanskalaiset voileivät sisältävät myös maksapasteijaa.

## Katso myös
* Maksamakkara

## Lähteet
Torbjörntorp

**Torbjörntorp** on taajama Falköpingin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 457 asukasta vuonna 2021.

## Lähteet

## Aiheesta muualla
Lääkäriauto

**Lääkäriauto** (engl. *medical car*) on rata-autourheilussa auto, joka tulee radalle onnettomuuspaikalle jonkin radalla tapahtuneen kolarin tai ulosajon seurauksena. Onnettomuuden sattuessa lääkärit pääsevät paikalle mahdollisimman nopeasti.

## Formula 1
Ensimmäinen Formula 1 -kilpailu, jossa käytettiin lääkäriautoa, oli Portugalin Grand Prix 1984.

### Lääkäriauton kuljettajat
* Alex Ribeiro (1999–2000)
* Jacques Tropenat (2000–2008)
* Damien Faulkner (Malesian GP 2002)
* Alexander Wurz (Singaporen GP 2008)
* Sébastien Buemi (Japanin GP 2008, Kiinan GP 2008, Brasilian GP 2008)
* Alan van der Merwe (2009–2021)
* Bruno Correia (Turkin GP 2021)
* Karl Reindler (Australian GP 2022)

## Katso myös
* Turva-auto
Sigurd Lewerentz

**Sigurd Lewerentz** (29. heinäkuuta 1885 – 29. syyskuuta 1975) oli ruotsalainen arkkitehti, joka tunnetaan erityisesti Gunnar Asplundin kanssa suunnittelemastaan Skogskyrkogårdenin hautausmaasta. Hänen käsialaansa on muun muassa hautausmaalla sijaitseva uusklassistinen Ylösnousemuskappeli.
## Töitä

Skogskyrkogarden ResurrectionChapel.jpg|Ylösnousemuskappeli, Skogskyrkogården (1926)
Riksförsäkringsverket april 2011.jpg|Riksförsäkringsverket, Tukholma (1931)
St Petri kyrka entre.JPG|Pyhän Pietarin kirkko, Klippan (1966)

## Lähteet

## Aiheesta muualla
Jacques Tropenat

**Jacques Tropenat** (s. 30. huhtikuuta 1952) on ranskalainen autourheilija. Hän on kilpaillut Ranskan GT Championship ja Ranskan Porsche Carrera Cup -sarjoissa.

Tropenat oli Formula 1 -sarjan virallinen lääkäriauton kuljettaja vuosina 2000–2008, jolloin hänen täytyi astua sivuun terveysongelmien vuoksi.

## Aiheesta muualla
* Jacques Tropenat Driver Databaessa
Gängtappen

**Gängtappen** (myös *Kockumshuset*) on Malmön Västra Hamnenin alueella sijaitseva tornitalo, joka valmistui vuonna 1958 Kockums-telakkayhtiön pääkonttoriksi. Se oli valmistuessaan Ruotsin korkein toimistorakennus.

*Gängtapp* tarkoittaa ruotsiksi kierretappia.
## Lähteet

## Aiheesta muualla
Hikkorisuola

**Hikkorisuola** on mauste, jossa suolaan on lisätty hikkoripuiden (*Carya*) savustuksessa syntyvää savunmakua sekä värin saamiseksi poltettua sokeria. Joskus aineesta on käytetty nimitystä *savusuola*, joka voidaan saada muistakin puulajeista. Se antaa ruokaan suolaisuuden lisäksi tarkoituksella savustetun makua. Sitä käytetään joskus jopa kahvissa. Yleisesti valmiste on suosittua lähinnä Yhdysvalloissa ja se liitetään joskus kosher-perinteeseen.

## Lähteet
Damien Faulkner

**Damien Faulkner** (s. 15. helmikuuta 1977) on irlantilainen autourheilija. Hän on kilpaillut Porsche Supercup ja IMSA SportsCar Championship -sarjoissa.

Faulkner ajoi Formula 1 -sarjassa lääkäriautoa Malesian GP:ssä 2002 ja turva-autoa Yhdysvaltain GP:ssä 2002.

## Lähteet

## Aiheesta muualla
* Damien Faulkner Driver Databasessa
Michiel Mol

**Michiel Mol** (s. 4. elokuuta 1969) on hollantilainen liikemies. Mol toimi Spykerin ja Force Indian Formula 1 -tallien toimitusjohtajana vuosina 2007–2018.

## Yksityiselämä
Mol oli naimisissa Paulien Huizingan kanssa vuosina 2004–2011. Heillä on tytär ja poika. Vuonna 2018 Mol meni naimisiin Marlous Mensin kanssa.

## Lähteet
Mia Sharizman

**Mia Sharizman** (s. 13. helmikuuta 1972) on malesialainen moottoriurheiluvaikuttaja. Sharizman toimi MotoGP-sarjassa kilpailevan Caterham Moto Racingin tallipäällikkönä vuonna 2014. Hän toimi myös GP2-sarjassa kilpailevan Caterham Racingin tallipäällikkönä vuosina 2012–2014.

## Lähteet
Porco bísaro

**Porco bísaro** on portugalilainen alkuperäinen sikarotu (*Sus domesticus*). Se on toinen Iberian niemimaalta kotoisin olevista alkuperäisistä roduista ja sitä on pidetty eräänlaisena kansallisena symbolina. Rotu oli vähällä kuolla sukupuuttoon 1900-luvulla, mutta aktiiviset elvytystoimet ovat nostaneet sen jälleen "herrojen herkuksi". Sitä kasvatetaan Portugalissa lähinnä Tajo-joen eteläpuolella olevissa maakunnissa puolittain vapaana. Bísaro-sika on usein musta tai mustalaikkuinen ja se kasvaa noin 150 cm pituiseksi.

## Lähteet
Logan Mailloux

**Logan Mailloux** (s. 15. huhtikuuta 2003 Belle River, Ontario, Kanada) on kanadalainen jääkiekkoilija. Hänen pelipaikkansa on puolustaja hän laukoo oikealta. Mailloux edustaa NHL-joukkue St. Louis Bluesia.

Ennen NHL-uraansa Mailloux pelasi OHL-juniorisarjassa London Knightsin joukkueessa. Montreal Canadiens varasi hänet ensimmäisellä kierroksella 31. varausvuorolla . Canadiens nosti Maillouxin Lavalista 15. huhtikuuta 2024 ja seuraavana päivänä hän teki NHL-debyyttinsä kotiottelussa Detroit Red Wingsiä vastaan. Hän sai ottelussa ensimmäisen pisteensä NHL:ssä. Ensimmäisen NHL-maalinsa hän teki uransa toisessa ottelussa New York Islandersia vastaan 19. huhtikuuta 2024. 

Heinäkuussa 2025 Canadiens kauppasi Maillouxin St. Louis Bluesiin vaihdossa Zachary Bolduciin.

## Lähteet
Myronivskyi h’liboprodukt

**Myronivskyi h’liboprodukt** eli **MHP** (, **МХП**) on erittäin suuri ukrainalainen maatalousalan holdingyhtiömuotoinen pörssiyhtiö. Konserniyritys hallitsee 351&nbsp;600 hehtaarin (3&nbsp;510 km²) peltoalaa (2023) ja se on Kaakkois-Euroopan suurin siipikarjatuotannon yritys (erit. broilerinlihan tuottaja, 2021). Yrityksen osake noteerataan Lontoon pörssissä (MHPC). Yrityksen perustaja ja toimitusjohtaja on ukrainalainen oligarkki Juri Kosjuk.

## Lähteet
Bruno Michel

**Bruno Michel** on ranskalainen moottoriurheiluvaikuttaja. Michel on Formula 2 ja Formula 3 -sarjojen perustaja ja toimitusjohtaja. Hän on perustanut GP2, Aasian GP2 ja GP3-sarjat.

Michelin ura alkoi vuonna 1993 Formula 1 -talli Ligierillä, ennen kuin siirtyi Supertecin moottoriyhtiön johtajaksi vuonna 1998. Vuodesta 2002 lähtien hän toimi Renaultin nuorten kuljettajien kehitysohjelman johtajana.

## Lähteet
Dallara F3 2025

**Dallara F3 2025** on italialaisen Dallaran valmistama kilpa-auto, jolla kilpaillaan FIA Formula 3 Championship -sarjassa kaudesta 2025 lähtien. Auto esiteltiin 31. elokuuta 2024 Italian GP:ssä Monzassa.

## Lähteet
WebGL

**WebGL** on ohjelmointirajapinta, jonka avulla JavaScriptistä voi käyttää 3D- ja 2D-grafiikan kiihdytystä verkkoselaimessa ilman erillisiä laajennuksia. WebGL muistuttaa läheisesti OpenGL ES 2.0 -standardia. Tuki on mukana useimmissa moderneissa verkkoselaimissa, mutta myös käyttäjän laitteiston on tuettava vastaavia ominaisuuksia niiden käyttämiseen.

WebGL:ää ennen Mozilla Foundation teki kokeiluita HTML:n `canvas`-elementin ja OpenGL:n kanssa. Myöhemmin tästä tuli Khronos Groupin standardi, joka sai laajasti tukea.

## Lähteet
Eesti Laul 2022

**Eesti Laul 2022** oli Virossa järjestetty laulukilpailu, jossa valittiin Viron edustaja Eurovision laulukilpailuun 2022. Kilpailuun lähetettiin yhteensä 202 ehdotusta, joista 40 kappaletta valittiin kilpailuun. Kilpailu koostui neljästä neljännesfinaalista, kahdesta semifinaalista ja finaalista.

Neljännesfinaalit kisattiin 20. marraskuuta &ndash; 11. joulukuuta 2021 Viron yleisradioyhtiö ERR:n studiossa Tallinnassa. Jokaisessa neljännesfinaalissa esitettiin kymmenen kappaletta, joista valittiin jatkoon kolme puhelinäänestyksellä ja kaksi raatiäänestyksellä. Neljännesfinaaleilla kappaleista näytettiin pelkät videot. Kullakin neljännesfinaalilla oli kullakin omat juontajansa.

Semifinaalit kilpailtiin 3. ja 5. helmikuuta Saku Suurhallissa Tallinnassa. Kummassakin semifinaalissa kilpaili kymmenen kappaletta, joista ensin puhelinäänestäjät ja raati valitsivat yhdessä neljä kappaletta finaaliin. Tämän jälkeen kummassakin semifinaalissa valittiin puhelinäänestyksellä vielä yksi finalisti.

Finaali kilpailtiin 12. helmikuuta Saku Suurhallissa Tallinnassa. Finaali kilpailtiin kaksikierroksisena. Ensimmäisellä kierroksella puhelinäänestäjät ja kansainvälinen raati valitsivat yhdessä kolme kappaletta superfinaaliin. Superfinaalissa voittaja valittiin yksin yleisöäänestyksellä. Kilpailun voitti Stefan kappaleella "Hope".

## Kilpailun kulku
Neljännesfinaalit käytiin kaikki ERR:n studiossa Tallinnassa.

### Neljännesfinaalit
#### Ensimmäinen neljännesfinaali
Ensimmäinen neljännesfinaali kilpailtiin 20. marraskuuta 2021. Neljännesfinaalin juonsivat Tanel Padar ja Eda-Ines Etti.

#### Toinen neljännesfinaali
Toinen neljännesfinaali kilpailtiin 27. marraskuuta 2021. Neljännesfinaalin juonsivat Uku Suviste ja Tanja Mihhailova-Saar.

#### Kolmas neljännesfinaali
Kolmas neljännesfinaali kilpailtiin 4. joulukuuta 2021. Neljännesfinaalin juonsivat Ott Lepland ja Laura Põldvere.

#### Neljäs neljännesfinaali
Neljäs neljännesfinaali kilpailtiin 11. joulukuuta 2021. Neljännesfinaalin juonsivat Getter Jaani ja Jüri Pootsmann.

### Semifinaalit
Semifinaalit kilpailtiin Saku Suurhallissa Tallinnassa.
#### Ensimmäinen semifinaali
Ensimmäinen semifinaali kilpailtiin 3. helmikuuta. Elysa ja Merilin Mälk eivät esiintyneet semifinaalissa positiivisten koronatestien takia, vaan heidän esityksinään näytettiin kappaleiden musiikkivideot.

#### Toinen semifinaali
Toinen semifinaali kilpailtiin 5. helmikuuta. Minimal Wind ft. Elisabeth Tiffany eivät esiintyneet semifinaalissa positiivisen koronatestin takia, vaan heidän esityksenään näytettiin kappaleen musiikkivideo.

### Finaali
Finaali kilpailtiin 12. helmikuuta Saku Suurhallissa Tallinnassa. Ensimmäisen kierroksen kansainvälisen raadin muodostivat Jonathan Perkins, Mr Lordi, Audrius Giržadas, Per Sunding, Emily Griggs, Natalie Horler, Lőrinc Bubnó, Martin Sutton, Marta Cagnola, Scarlet Keys ja Lotta Furebäck. Finaalia seurasi 240 000 katsojaa.

## Lähteet
*
*http://natfinals.50webs.com/10s_20s/Estonia2022.html

### Viitteet
Karl Anders Bergstedt

**Karl Anders Bergstedt** (7. tammikuuta 1841 Iisalmi – 13. joulukuuta 1915 Helsinki) oli suomalainen lääkäri ja lääkintöneuvos.

## Henkilöhistoria
Bergstedtin vanhemmat olivat pormestari Carl Gustaf Bergstedt ja Charlotta Rudbäck ja puoliso vuodesta Bertha Maria Höckert. Bergstedt tuli ylioppilaaksi 1860 ja valmistui filosofian kandidaatiksi 1865 ja maisteriksi 1869 sekä lääketieteen kanditaatiksi 1868 ja  lisensiaatiksi 1872. Lääketieteen ja kirurgian tohtoriksi hän väitteli 1872. Bergstedt oli Lapinlahden keskuslaitoksen alilääkäri 1871–1872, Tornion piirin piirilääkäri 1873–1883, Haminan piirin 1883–1890 ja Hämeenlinnan piirin 1890–1896. Lääkintöhallituksen lääkintöneuvos hän oli 1896–1902, Tornion kaupunginlääkäri 1873–1883, Haminan kaupunginlääkäri 1883–1886 ja Hämeenlinnan vankilan lääkäri 1891–1896. Bergstedt oli Haminan kaupunginvaltuuston jäsen 1886–1890 ja puheenjohtaja 1887–1890 sekä Hämeenlinnan kaupunginvaltuuston jäsen 1893–1896. Suomen Lääkäriseuran puheenjohtajana hän toimi 1898.

## Julkaisuja
* *Om kloralhydrat*, Helsinki: Helsingin yliopisto, 1871 (väitöskirja)
* *Helso- och sjukvårdslärans grunder samt Finlands lagstiftning rörande allmän helsovård: handbok för ledamöter i helsovårds- och kommunalnämnder, tillsyningsmän och allmänheter*, Helsinki, 1896
* *Medicinalväsendet i Finland: ordnad sammanställning af författningar, föreskrifter och officiella handlingar angående Finlands helso- och sjukvård*, Helsinki, 1907 (2. painos)

## Lähteet
Köhniöntaus

**Köhniöntaus** on tilastollinen pienalue Valkeamäen tilastoalueella ja kaupunginosassa Jyväskylässä. Alue on Köhniönjärven ja valtatien 18 välistä asumatonta metsää, jonka kaavoittamista ja rakentamista asuinalueeksi on suunniteltu ainakin 1990-luvulta lähtien.

Lähimmät asuinalueet ovat Keltinmäki ja Kypärämäkeen kuuluva Köhniö. Alueen läpi kulkee myös Haapamäki–Jyväskylä-rata, jonka varrella on aikaisemmin ollut Köhniönjärven seisake.

## Luonto
Köhniönjärven eteläranta ja Keltinmäeltä Soidenlammesta tulevan puron suu ovat kaupungin omistamaa suojelualuetta. Alue on suurimmaksi osaksi noin 120-vuotiasta kuusimetsää, joka on liito-oravan elinaluetta. Alueella esiintyy myös muun muassa rauhoitettua valkolehdokkia. Yhdessä Köhniönjärvestä laskevan Köyhänojan yläjuoksun kanssa alueet muodostavat 13,3 hehtaarin kokoisen, kolmiosaisen *Köhniönseläksi* kutsutun luontokohteen. 

## Historiaa
Köhniöntauksen itäosa on kuulunut Jyväskylän kaupunkiin jo sen perustamisvuodesta 1837 lähtien. Loput nykyisestä alueesta siirrettiin maalaiskunnasta kaupunkiin vuoden 1914 ja 1941 alueliitoksissa.

1980-luvun alussa Jyväskylän kaupungille laadittiin yleiskaavaa, jonka yhteydessä eräille kaupunkialueen paikannimille annettiin virallinen muoto. Aikaisemmin Köhniönmäeksi kutsutusta alueesta tuli tällöin nimistötoimikunnan päätöksestä Köhniöntaus. Myös muun muassa Nenäinniemen nimen asu virallistettiin samassa yhteydessä.

1990-luvun alussa kaupunki alkoi suunnitella Valkeamäen rakennuttamista asuinalueeksi; jokaisessa suunnitelmassa on ollut esillä myös Köhniöntauksen rakennuttaminen. Vuoden 1992 muuten kerrostalopainotteisessa kaavaluonnoksessa Köhniöntauksesta suunniteltiin pientalovaltaista aluetta, vaikka kaakkoisosaan suunniteltiin kerrostalojakin. Vuosikymmenen loppupuolella Keltinmäen ja Myllyjärven lähiympäristöön suunniteltiin laajemmin täydennysrakentamista. Vuonna 1997 rakentamisen kohteeksi valittiin Ylä-Myllyjärvi, mutta Köhniöntaus nimitettiin mahdolliseksi myöhemmäksi täydennysrakentamisen suunnaksi. Myöhemmin vuonna 1998 laaditussa rakennemallissa Köhniöntauksesta suunniteltiin kerrostaloaluetta, mutta varsinainen Valkeamäki olisi jätetty vielä rakentamattomaksi. 2000-luvun alkupuolella laadituissa suunnitelmissa palattiin sekä kerros- että pientaloja sisältävään malliin. Valkeamäen osayleiskaava sai lainvoiman tammikuussa 2012.

Köhniöntauksen rakennuttamista pientaloalueeksi on harkittu viimeksi vuonna 2024. Alueen on suunniteltu kytkeytyvän lähinnä Keltinmäen palveluihin.

## Lähteet
* Marja Kokko: *Jyväskylän kaupungin historia 1965-2008*. Osittain korj. 2. p. Jyväskylän kaupunki, 2012. . Teoksen verkkoversio (PDF) .
*
### Viitteet
2,5-dikloorianiliini

**2,5-dikloorianiliini** (C6H5NCl2) on kloorattuhin aniliinijohdannaisiin kuuluva aromaattinen orgaaninen yhdiste. Yhdistettä voidaan käyttää muiden yhdisteiden, kuten väriaineiden, valmistukseen.

## Ominaisuudet, valmistus ja käyttö
Huoneenlämpötilassa 2,5-dikloorianiliini on valkoista, punertavaa tai ruskehtavaa kiteistä ainetta. Yhdiste liukenee hieman veteen ja paremmin muun muassa etanoliin, dietyylieetteriin, kloroformiin tai bentseeniin. Aine on ärsyttävää, ja sille altistuminen voi johtaa methemoglobiinin muodostumiseen. 

2,5-dikloorianiliinia valmistetaan pelkistämällä 2,5-dikloorinitrobentseeniä vedyllä. Katalyyttinä käytetään platinaa, johon on lisätty sulfidia katalyytin aktiivisuuden alentamiseksi eli myrkyttämiseksi. Sulfidin tarkoitus on estää klooriatomien korvautuminen vedyllä.

2,5-dikloorianiliinia käytetään erityisesti useiden väriaineiden mutta myös tuholaismyrkkyjen valmistukseen.

## Lähteet
Kurt-Erik Lindeman

**Kurt-Erik Lindeman** (25. elokuuta 1902 Helsinki – 26. syyskuuta 1999 Helsinki) oli suomalainen everstiluutnantti.

Lindeman toimi sotavuosina divisioonan esikuntapäällikkönä, pataljoonankomentajana ja yhteysupseerina saksalaisen armeijakunnan esikunnassa. Hänet ylennettiin everstiluutnantiksi vuonna 1942.

Kurt-Erik Lindeman oli naimisissa muotokuvamaalari Daggie Wallensköld-Lindemanin (1905–1988) kanssa.

## Julkaisuja
* *Käskytekniikan käsikirja: reserviupseereita varten: pataljoonan, komppanian ja joukkueen puitteissa*. Otava 1939
* *Komentaja ja tiedustelu*, Sotilasaikakauslehti 1953

## Lähteet
Daggie Wallensköld-Lindeman

**Dagmar Valborg Eleonora ”Daggie” Wallensköld-Lindeman** (1. heinäkuuta 1905 Helsinki – 4. elokuuta 1988 Helsinki) oli suomalainen muotokuvamaalari.

Daggie Wallensköld-Lindemanin isä oli professori Axel Wallensköld. Perhe asui välillä ulkomailla Pariisissa ja Lontoossa isän töiden vuoksi. Ylioppilaaksi päästyään hän kirjoittautui Helsingin yliopistoon ja opiskeli maalausta Eero Järnefeltin johdolla. Hän opiskeli sitten Lontoossa Garden Studiossa 1924 ja 1926 Pariisissa Académie André Lhotessa, Academie Colarossissa ja Académie Modernessa. Vuonna 1927 hän opiskeli Roomassa British Academy of Artsissa. Näillä matkoillaan hän tallensi katunäkymiä akvarelleihin ja tussipiirroksiin sekä kiersi museoissa piirtäen, maalaten ja jäljentäen.

Naimisiin mentyään ja Vaasassa asuessaan Daggie Wallensköld-Lindeman liittyi Vaasan taiteilijaseuraan. Hänen uransa muotokuvamaalarina alkoi Vaasassa, ja hän maalasi muotokuvia sadoista sotilashenkilöistä. Useimmat muotokuvat hän maalasi öljyvärein. Wallensköld-Lindeman maalasi myös kukka-asetelmia ja ulkomaanmatkoillaan maisemia.

Daggie Wallensköld-Lindeman oli naimisissa everstiluutnantti Kurt-Erik Lindemanin (1902–1999) kanssa.

## Lähteet
Bergstedt

**Bergstedt** on sukunimi, joka on muun muassa seuraavilla suomalaisilla henkilöillä:

*Carl Gustaf Bergstedt (1807–1866), laki- ja valtiopäivämies, pormestari
*Karl Anders Bergstedt (1841–1915), lääkäri ja virkamies, Carl Gustaf Bergstedtin poika
Paluu Reimsiin

**Paluu Reimsiin** (*Retour à Reims*) on Didier Eribonin muistelmateos vuodelta 2009. Sen on suomentanut Timo Torikka, ja suomennoksen on vuonna 2024 julkaissut Vastapaino.

Eribon käy kirjassa elämänvaiheitaan läpi lähinnä sen yhteiskuntaluokan kautta, johon hän syntyi. Yliopistoaikana hän häpesi taustaansa. Alun perinkin ilmestyessään teos sai Ranskassa runsaasti huomiota, mutta julkinen huomio lisääntyi, kun Édouard Louis kertoi sen vaikuttaneen omaan tuotantoonsa. Arviossaan *[[Parnasso]]ssa* Juha-Pekka Kilpiö sanoo, että Eribon vie tässä kirjassa analyysin pitemmälle kuin Louis, ja itse asiassa hän pitääkin kirjan keskeisenä antina juuri analyysiä, sillä teos "ei häikäise kerronnallaan" vaan harhailee sekavasti sulkeisiin sisältyvine lisäselityksineen. Kaunokirjallinen teos ei silti ole, Kilpiö huomauttaa.

Teoksessa kulkevat lomittain henkilökohtainen historia ja sosiologinen analyysi, ja banaalit muistot rakentuvat laajemmiksi kuvioiksi. Eribonin luokkanousu on poikkeuksellista, ja hän asettuu siten kahden maailman väliin, mistä Eribon käyttää Pierre Bourdieun termiä "haljennut habitus".

Kilpiö huomauttaa, että vaikka kyse on ranskalaisesta yhteiskunnasta, siinä on suomalaisellekin tunnistettavaa: keskiluokkaisesta taustasta lähteneillä on yhteisiä muistoja ja kokemuksia, ja olettaessaan ne kaikille muillekin yhteisiksi, he eivät Eribonin mukaan ymmärrä loukkaavansa niitä, joilla ei näitä kokemuksia ole. Luokkanousu aiheutti Eribonin perheessä suuria ristiriitoja, kun vanhemmat ja veljet siirtyivät äänestämään oikeistoa, eikä Eribon voinut mennä isänsä hautajaisiin, koska olisi joutunut tapaamaan veljensä.

Teoksen tunnelma on alakuloinen, mutta Kilpiö löytää siitä myös "puhdistavaa vihaa" ja häpeän vastapainoksi hienostunutta iloa. Kilpiö kiittää Timo Torikkaa siitä, että tämä on löytänyt oikean sävyn, vaikka joukossa on jokunen pieni kielellinen virhe.

## Lähteet
MSL (pelaaja)

**Mathias ”MSL” Lauridsen** (s. 6. joulukuuta 1994) on tanskalainen ammattilaisuransa päättänyt *[[Counter-Strike: Source]]* -ja *[[Counter-Strike: Global Offensive]]* -pelaaja, rooliltaan kapteeni.

Lauridsen edusti urallaan muun muassa joukkueita Copenhagen Wolves, Team Dignitas, OpTic Gaming ja North. Hänet sai urallaan yhden MVP-voiton turnauksesta DreamHack Masters Stockholm 2018. Hän oli finaalin paras pelaaja 1,20 keskiarvollaan, joka koostui 51 taposta ja 42 kuolemasta. Kukaan muu ei saanut finaalissa yli 50 tappoa. Puolivälierissä ja semifinaalissa Lauridsenin keskiarvo taas jäi kärkipelaajiston ulkopuolelle. Uransa rahakkaimpana voittona Lauridsen taas voitti EPICENTER: Moscow -turnauksen. Hänen keskiarvonsa oli finaalissa Virtus.prota vastaan joukkueen alhaisin 1,13, joka oli kuitenkin korkeampi kuin kellään vastustajien joukkueesta. Hän lopetti *Counter-Strike*-uransa syyskuussa 2023.

## Saavutukset
* HLTV-MVP / DreamHack Masters Stockholm 2018.

## Lähteet
Pengerrys

**Pengerrys** on maarakentamisessa käytettävä menetelmä. Massanvaihto toteutetaan pengertämällä, jos siirrettävä kerros on liian paksu massanvaihdon toteuttamiseen kaivamalla. Tällöin pehmeät maakerrokset siirretään sivustoille ja keskelle siirretään kovempaa maa-ainesta. Pengerrystä käytetään myös maarakentamisen kohteen sijaitessa rinteessä. Pengerrystä tehdään myös puutarhoissa ja pihoissa, jotka sijaitsevat kokonaan tai osittain rinteessä.

## Lähteet
Porco celta

**Porco celta** on harvinainen sikarotu (*Sus domesticus*), jota tavataan Espanjan Galitsiassa ja ilmeisesti myös Portugalissa. Se on jo nimensä mukaisesti vanhaa perua, kelttiläisajalta. Kuitenkin se oli vaarassa kuolla sukupuuttoon 1900-luvun lopulla. Porco celtan kantaa on ylläpidetty myös valtion toimenpiteillä. Väriltään rotu on mustavalkeaa.

## Lähteet
Pohjanvahvistus

**Pohjanvahvistus** on maarakentamiseen liittyvien töiden käsite, joka käsittää rakennettavan alueen maaperän vahvistamiseen kuuluvat työt. Tälläisiä töitä ovat massanvaihtoon kuuluvat työt, joita tehdään joko kaivamalla tai pengertämällä. Pohjanvahvistusmenetelmiin kuuluvat myös stabilointimenetelmät, joilla vahvistetaan tiettyä maapohjan kerrosta. Näitä menetelmiä ovat massastabilointi ja pilaristabilointi.

## Lähteet
Viinintuotanto Moldovassa

**Viinintuotanto Moldovassa** on Euroopan maatalousvaltaisimmalle maalle luontainen osa elinkeinorakennetta. Moldova ilmasto on viiniköynnökselle sopivaa. Maa sijaitsee suunnilleen samalla leveyspiirillä Ranskan Burgundin ja muiden merkittävien viininviljelyalueiden kanssa. Neuvostoliiton aikoina *Moldavian neuvostotasavalta* oli Gruusian eli nykyisen Georgian sekä Krimin ohella suurvallan viinintuotannon keskeisimpiä alueita. 

Modovan viinintuotannon juuret ulottuvat noin 2&nbsp;300 vuoden taakse, jolloin kreikkalaiset kauppiaat toivat viiniköynnöksen maahan. Viininviljelyä ei häirinnyt ratkaisevasti goottien eivätkä hunnien vaellukset, mutta 1500-luvulta alkaen kaksisataa vuotta asiaa haittasi islamilainen invaasio. Neuvostoliitto järjesti maan viinintuotannon rationaalisesti, ja sinä aikana havaittiin Cricovan tunnelien oivallisuus viinien säilöntään sopivassa lämpötilassa. Pääkaupunki Chisinaun eteläpuolella on Guinnesin ennätysten kirjan mukaan maailman laajin viinikellari, joka kuuluu valtionomisteiselle Mileştii Mici Winerylle. Maa tuottaa suuressa määrin Bordeaux'n ja Bourgognen punaviinejä kuten Merlot, Cabernet Sauvignon, Pinot Noir ja Chardonnay. Moldovan kotoperäiset sekä puna- että valkoviinit ovat Feteasca-tyyppisiä kuten Romaniassakin.

## Katso myös
*Moldovalaisten ja georgialaisten viinien tuontikielto Venäjällä 2006

## Lähteet
Pälväjärvi

**Pälväjärvi** (), myös muodossa "Palvajärvi", oli  karjalainen kylä entisessä Porajärven kunnassa Itä-Karjalassa. 

Kylä mainitaan vuonna 1617 Stolbovan rauhan rajakäynnissä. Venäläinen rajakomissio asui Pälväjärven kylässä ja ruotsalaiset neuvottelijat vuorostaan Porajärven kirkonkylässä. Lopuksi raja määrättiin venäläisten haluamaan paikkaan, noin 20 kilometria Pälväjärvestä Suojärven suuntaan.

Pälväjärvi sijaitsi Suununjoen muodostaman samannnimisen järven itärannalla, kirkonkylästä kaakkoon. Kylän talot olivat kahdessa rivissä joen suuntaisina. Oli "yläne" ja "alane" rivi. Kylässä oli ortodoksinen tsasouna joen rannalla, alaisessa rivissä. Kyläläisten elinkeinot olivat maanviljely, kalastus ja puun uitto. Pälväjärven suvut oli Kandoiset-Borissaiset (venäjäksi Borisov), Makkoset (Makkojev), Isakkaiset (Isakov), Feodorat (Fedorov), Mihalaiset (Mihailov), Ondreiset (Andreev), Semoiset, Mikkiset, Hilippäiset, Jormoiset, Hodeiset ja Kirssoset. Kaarle Krohn tallensi kylässä runonlauluja vuonna 1884. Vuonna 1905 kylässä oli 19 taloa ja 120 asukasta. Kirjailija Kosti Pamilo oli syntynyt Pälväjärvessä. Vuoteen 1917 kylä kuului Poventsan kihlakuntaan. 

Suomeen liitettynä Heimosotien jälkeen vuonna 1919, Pälväjärvessä avautui koulu ja toimi kauppa. Tarton rauhan jälkeen osa asukkaista pakeni uuden rajan taakse Suojärveen. Vuonna 1926 kylässä oli 32 taloa ja 150 asukasta (naisia 79, miehiä 71), niistä karjalaisia - 148. 1930-luvun alussa Pälväjärveen perustettiin "Punainen Ojittaja" -niminen kolhoosi. Stalinin puhdistuksien aikana 1930-luvulla noin 25 kylän asukasta oli vangittu, niistä suurin osa teloitettu.

Pälväjärvi oli poltettu neuvostoarmeijan joukkojen vetäytyessä vuonna 1941 ja kylän alue jäi autioksi.

## Lähteet
*  

### Viitteet
Sonderzug nach Pankow

**Sonderzug nach Pankow** (suom. *Erikoisjuna [[Pankow (hallintoalue)|Pankow’hon]]*) on saksalaisen rockartisti Udo Lindenbergin vuonna 1983 julkaisema kappale. Se on käännös yhdysvaltalaisesta ”Chattanooga Choo Choo” -kappaleesta, joka nousi ensi kertaa listahitiksi Glenn Millerin orkesterin levyttämänä vuonna 1941. Se on Lindenbergin menestynein kappale.

Kappale julkaistiin neljä vuotta sen jälkeen, kun Lindenbergin toive päästä esiintymään Itä-Saksassa oli hylätty. Alkuperäisen ”Chattanooga Choo Choon” sanoitus kertoo humoristisella tavalla pitkän matkan pikajunalla matkustamisen eduista. Saksalainen poplaulaja Billy Buhlan teki siitä toisen maailmansodan jälkeen käännösversion ”Kötzschenbroda-Express”, joka kuvaili junalla matkustamisen vaikeutta sodan jälkeisessä kaaoksessa. Lindenberg jatkoi tätä uudelleenversioinnin ketjua kirjoittamalla sanoituksen, jossa hän matkustaa junalla kohti Pankow’ta ja yrittää konjakkipullon äärellä suostutella Erich Honeckeria päästämään hänet maahan esiintymään. Hän puhuttelee tekstissä Honeckeria epämuodollisesti ja nimittelee tätä, mutta kutsuu myös itseironisesti itseään ”lahjakkaaksi jodlaajaksi” ja ”Pikku-Udoksi”, jonka mielestä on epäreilua, että popmuusikoiden annetaan tulla Itä-Saksaan ”esittämään roskaansa”, mutta hänen ei. Hän myös väittää Honeckerin olevan salaa rockmusiikin ystävä, joka pukeutuu nahkatakkiin ja lukittautuu kylpyhuoneeseen kuuntelemaan länsimaista rockia.

## Lähteet
John Hepburn

**John Hepburn** (n. 1598 − 8. heinäkuuta 1636) oli skotlantilainen palkkasoturi, joka toimi mm. Ruotsin armeijassa skotlantilaisista koostuneen rykmentin johtavana everstinä ja myöhemmin Ranskan armeijassa Ranskan marsalkkana. Hän toimi Kustaa II Aadolfin henkivartijana ja osallistui mm. Breitenfeldin taisteluun. 

## Suku
John Hepburn oli Athelstanefordin herran George Hepburnin ja hänen vaimonsa Helen Hepburnin toinen poika.

## Sotilasura
Hepburn matkusti nuoruudessaan Ranskaan ja liittyi vuonna 1620 Skotlannista lähteneisiin joukkoihin, jotka tukivat Bohemiasta paennutta Elisabet Stuartia. Hän palveli ensin kapteenina ja komensi peitsimiesten kompanijoita taisteluissa Bergen op Zoomissa (Alankomaat) ja Fleuruksessa (Belgia) vuonna 1622. Vuonna 1623 hän siirtyi kuningas Kustaa II Aadolfin palvelukseen Ruotsin armeijaan ja nousi nopeasti everstiluutnantiksi ja nimitettiin everstiksi vuonna 1625.

Ruotsin armeijassa palveli monia skotteja ja neljä skotlantilaista everstiä ml. Hepburn ylennettiin ritariksi vuonna 1627. Hepburn voitti Colbergin taistelun vuonna 1630, auttoi liittolaisten joukkoja Rugenwaldin linnan valatuksessa ja nimettiin siellä kuvernööriksi. Hänen miehensä saivat mainetta eliittijoukkona, jota kutsuttiin "Vihreäksi prikaatiksi". Prikaati menestyi Landsbergissa/Wartheessa huhtikuussa 1631 ja uudelleen Frankfurtissa Oderilla. Hepburn sai huomattavaa mainetta erityisesti Breitenfeldin taistelussa 17. syyskuussa 1631, jossa hänen komentamansa Vihreä prikaati oli ratkaisevassa roolissa. Hepburn haavoittui taistelussa, mutta taisteli jo myöhemmin samana vuonna Baijerissa ja liittyi englantilaisten palkkasotureiden joukkoihin.  

Hepburn oli uskonnoltaan roomalaiskatolinen ja tämä aiheutti ristiriitaa protestanttisen kuningas Kustaa II Aadolfin kanssa. Lisäksi Breitenfeldin taistelun jälkeen prikaatia vaivasivat pettymykset rintamalla, sairaudet ja rintamakarkuruudet, joiden seurauksena Hepburn riiteli kuninkaan kanssa ja erosi palveluksesta heinäkuussa 1632. 

Hän palasi Skotlantiin ja sai ranskalaisilta toimeksiannon kerätä joukkoja. Hän perusti Régiment d'Hébron -rykmentin, johon kuului 2000 miestä ja joka myöhemmin muuntui moderniksi Royal Scots -rykmentiksi. Ranskan palveluksessa hän eteni marskalkaksi.

Hepburn taisteli Ranskassa Alsacessa ja Lorrainessa, mutta kuoli Saverne-linnakkeen piirityksessä 8. heinäkuuta 1636. Hänet haudattiin Toulin katedraaliin, jossa muistomerkki kunnioittaa hänen saavutuksiaan.

## Lähteet
Lappean kirkko

**Lappean kirkko** () on Lappean kunnassa Norjassa sijaitseva puinen pitkäkirkko vuodelta 1953.
## Lähteet

## Aiheesta muualla
Máhccan – Kotiinpaluu

**Máhccan – Kotiinpaluu** on Suvi Westin ja Anssi Kömin vuonna 2023 ohjaama dokumenttielokuva. Sen keskiössä on saamelaisten esineiden repatriaatio eli palauttaminen takaisin Saamenmaalle suomalaisten ja eurooppalaisten museoiden kokoelmista sekä saamelaisten oikeus omaan kulttuuriperintöönsä.

Suomen elokuvaohjaajaliitto SELO palkitsi Suvi Westin elokuvasta Vuoden elokuvaohjaaja 2023 -nimityksellä. Perusteluissa todettiin Westin käsittelevän saamelaisille keskeisiä aiheita kauniilla ja koskettavalla tavalla sekä lisäävän elokuvillaan "valtaväestön ymmärrystä alkuperäiskansan kulttuurista ja identiteetistä sekä suhteesta suomalaiseen yhteiskuntaan".

## Lähteet
Heskestadin kirkko

**Heskestadin kirkko** () on Lundin kunnassa Norjassa sijaitseva puinen pitkäkirkko vuodelta 1904.
## Lähteet

## Aiheesta muualla
Rockwall

**Rockwall** on kaupunki Yhdysvalloissa Texasin osavaltiossa. Vuoden 2020 väestönlaskennassa Rockwallissa oli 47&nbsp;251 asukasta. Kaupunki toimii Rockwallin piirikunnan hallintokeskuksena. Rockwall kuuluu Dallasin–Fort Worthin metropolialueeseen.

## Väestö
Vuoden 2020 väestönlaskennassa Rockwallin asukasluku oli 47&nbsp;251. Arvion mukaan asukkaista valkoisia on 76,8&nbsp;%, mustia 7,1&nbsp;%, aasialaisia 3,7&nbsp;%, alkuperäisasukkaita 1,8&nbsp;% ja Tyynenmeren alkuperäisasukkaita 0,1&nbsp;%. Asukkaista 7,7&nbsp;% kuuluu kahteen tai useampaan rotuun. 14,3&nbsp;% asukkaista puhuu kotonaan jotain muuta kieltä kuin englantia ja 8,8&nbsp;% asukkaista on syntynyt ulkomailla.

## Lähteet

## Aiheesta muualla
Volker Kutscher

**Volker Kutscher** (s. 1962) on saksalainen kirjailija. Hän on kirjoittanut Weimarin tasavaltaan sijoittuvan Gereon Rath-dekkarisarjan, jonka pohjalta on tehty suosittu televisiosarja *[[Babylon Berlin]]*. Kirjailijanuransa lisäksi Kutscher on työskennellyt toimittajana.

## Suomennetut teokset
* Babylon Berlin, 2018 (saks. *Der nasse Fisch*), suomentanut Heli Naski
* Mykkä kuolema, 2019 (saks. *Der stumme Tod*), suomentanut Veera Kaski

## Lähteet
Bjursås

**Bjursås** on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 2&nbsp;106 asukasta vuonna 2021.

## Lähteet

## Aiheesta muualla
Lamare Bogarde

**Lamare Trenton Chansey Bogarde** (s. 5. tammikuuta 2004 Rotterdam) on alankomaalainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Aston Villaa, jonka junioreihin hän siirtyi syksyllä 2020 alankomaalaisseura Feyenoordista.

Bogarde pelasi lainalla Englannin ykkösliigassa Bristol Roversin joukkueessa kauden 2022–2023 jälkipuoliskolla 18 ottelua ja kauden 2023–2024 alkupuoliskolla 14 ottelua. Hän pelasi Aston Villan edustusjoukkueessa ensimmäisen FA Cupin ottelunsa tammikuussa 2021 Liverpoolia vastaan, ensimmäisen valioliigaottelunsa elokuussa 2024 Leicester Cityä vastaan ja ensimmäisen Mestarien liigan ottelunsa syyskuussa 2024 sveitsiläistä Young Boysia vastaan. Hän pelasi kaudella 2024–2025 Valioliigassa kahdeksan ottelua, joista avauskokoonpanossa viisi, ja Mestarien liigassa neljä ottelua, joista avauskokoonpanossa kaksi peliä. Maaleja hän ei näissä otteluissa tehnyt.

Bogarde on pelannut Alankomaiden alle 15-, alle 16-, alle 18-, alle 20- ja alle 21-vuotiaiden maajoukkueissa.

Bogarden veli Melayro Bogarde, serkku Danilho Doekhi ja setä Winston Bogarde ovat myös jalkapalloilijoita.

## Lähteet
Putte Wickman

**Hans Olof ”Putte” Wickman** (10. syyskuuta 1924 Falun – 14. helmikuuta 2006) oli ruotsalainen klarinetisti. Hän oli kansainvälisesti menestynyt ja häntä pidetään yhtenä merkittävimmistä jazzklarineteista.

Wickman kuoli syöpään 81-vuotiaana ystävänpäivänä 2006. Hänen aktiivinen uransa jatkui lähes elämän loppuun saakka, esimerkiksi vuonna 2004 hänellä oli noin 180 konserttipäivää. Wickman oli elämänsä aikana naimisissa kolme kertaa ja hänellä oli neljä lasta.
## Lähteet

## Aiheesta muualla
Ian Roberts (lääkäri)

**Ian Roberts** (s. 1963 tai 1964) on brittiläinen lääkäri. Roberts on toiminut kansainvälisen autoliiton FIA:n ylilääkärinä Formula 1 -sarjassa vuodesta 2013 lähtien korvaten tehtävässään Gary Hartsteinin. Hän toimii apuna lääkäriauton kuljettajalle Alan van der Merwelle. Aiemmin hän on toiminut Britannian GP:n päälääkärinä.

Vuonna 2020 Roberts sai FIA President Award -palkinnon. Turkin GP:n 2021 hän joutui jättämään väliin positiivisen koronavirustestituloksen vuoksi.

## Lähteet
Peter Tibbetts

**Peter Tibbetts** (s. 1955 tai 1956) on brittiläinen kansainvälisen autoliiton FIA:n polttoaineanalyytikko. Tibbetts toimii Formula 1 -sarjassa turva-auto kuljettajan Bernd Mayländerin kartanlukijana.

## Lähteet
Tule joskus tapaamaan

**Tule joskus tapaamaan** on suomalaislaulaja Pasi Kauniston kuudes studioalbumi vuodelta 1977. Levy sisältää muutamaa kappaletta lukuunottamatta Toivo Kärjen säveltämiä iskelmiä.

Finnlevy julkaisi albumin vinyylilevynä ja C-kasettina vuonna 1977.

## Kappaleet
; A-puoli
#
#
#
#
#
#

; B-puoli
#
#
#
#
#
#

## Tekijät
### Muusikoita
Muusikot soittavat ainakin mainituilla kappaleilla.
*Pasi Kaunisto – laulu
*Maija Hapuoja – taustalaulut (”Rakastan sinua, elämä”)
*Irma Tapio – taustalaulut (”Rakastan sinua, elämä”)
*Juhani Aaltonen – huilut ja saksofonit (”Rakastan sinua, elämä”)
*Unto Haapa-aho – huilut ja saksofonit (”Viime vuonna toukokuussa”)
*Pentti Lahti – huilut ja saksofonit (8, 9)
*Antero Jakoila – akustiset kitarat (1, 9)
*Heikki Laurila – akustiset kitarat (1, 3, 8, 9)
*Martti Metsäketo – bassokitara ja/tai taustalaulut (8, 9)
*Häkä Virtanen – bassokitara (”Viime vuonna toukokuussa”) 
*Ilpo Kallio – rummut ja lyömäsoittimet (1, 8) 
*Matti Oiling – rummut ja lyömäsoittimet (3, 9)
+
*Heikki Hämäläinen – viulut (1, 3)
*Seppo Rautasuo ja Jorma Ylönen – viulut (”Viime vuonna toukokuussa”)

### Tuotanto
*Toivo Kärki – tuottaja
*Erik Uddström – valokuvat & kansi
*Fazer – kustantaja

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Paul Hembery

**Paul Hembery** (s. 21. maaliskuuta 1966) on brittiläinen insinööri, Pirellin entinen moottoriurheilujohtaja ja sitten Latinalaisen Amerikan toiminnanjohtaja. Hembery on työskennellyt myös Pirelli Asia Pacificin toimitusjohtajana ja ollut mukana Rallin MM- ja Formula 1 -sarjassa.

## Lähteet
Impola (Kuusjoki)

**Impola** on kylä Salon kaupungin Kuusjoella. Kylä sijaitsee Kuusjoen lounaislaidalla Kuusjoen molemmilla puolilla.

Impolalla ei ole selvää keskusta, vaan sen asutus on hajallaan pitkin kylän aluetta. Kylän alue ulottuu Kuusjoen ja Viepjoen yhtymäkohdasta Kuusjoen myötäisesti vanhalle kunnanrajalle länteen. Kuusjoen ympäristö on tasaista peltomaata, jota halkoo naapurikyliin Raatalaan, Kurkelaan, Mäenalaan ja Turilaan vievät maantiet. Kylän pohjois- ja etelälaidat ovat kumpuilevaa metsämaata.

## Historia
Impola lienee asutettu 1300-luvulla. Varhaisin maininta kylästä on vuodelta 1540, jolloin siellä oli viisi taloa. 1600-luvulla kolme kylän taloista yhdistettiin Impolan tai Metäksen säterikartanoksi, joka peruutettiin kruunulle vuonna 1710 ja jaettiin kahdeksi virkataloksi. Isojako toteutettiin Impolassa vuonna 1792, jolloin kylän talot ja torpat ovat sijainneet tiiviisti ketjuna kylän läpi kulkevan tien varrella.

1800-luvulle tultaessa kylässä oli enää kaksi taloa, mutta kylän liikamaille perustettiin kolme uudistaloa. Noihin aikoihin kylän torppariasutus siirtyi eri puolille kylän aluetta. Impolassa on ollut useita pieniä myllyjä, joista Pyörteenkosken mylly toimi myöhemmin koko kylän myllynä. 1800-luvun puolivälissä Impolankoskeen perustettiin Impolan saha, jonka ympäristöön nousi pieni sahayhdyskunta. Hieman idempänä joen varrella toimi 1800- ja 1900-lukujen vaihteessa myös tiilitehdas.

Vuonna 1926 Impolaan perustettiin alakansakoulu. Sotien jälkeen kylään lohkottiin muutamia pientiloja. Impolan saha paloi vuonna 1950 ja sahayhdyskunta purettiin hiljalleen sen jälkeen. Rakennemuutos muutenkin hiljensi kylän. Kylän viimeinen kauppa sulki ovensa 2000-luvun alussa ja sen yhteyteen jäänyt kylmä huoltoasema lopetti vuonna 2021.

## Lähteet
Mario Isola

**Mario Isola** (s. toukokuu 1969 Milano, Italia) on italialainen Pirellin moottoriurheilujohtaja. Hän vastaa päivittäisistä toiminnoista Formula 1 -sarjassa sekä kaikesta muusta Pirellin moottoriurheilutoiminnasta.

## Yksityiselämä
Isola on yhdessä puolisonsa Isabellan kanssa. Isola on tehnyt vapaaehtoistyötä 18-vuotiaasta lähtien toimien ambulanssikuljettajana ja ensihoitajana Milanon alueella. Vuonna 2020 hänellä todettiin koronavirustartunta.

## Lähteet
Kernel Holding

**Kernel Holding** on erittäin suuri ukrainalainen maatalousalan holdingyhtiö. Se on Ukrainan suurin maatalousmaan omistaja sekä viljan ja öljykasvinsiementen tuottaja. Yritys on Ukrainan suurin viljan viejä ja  maailman suurin auringonkukkaöljyn tuottaja. ja Yrityksen osake on noteerattu Varsovan pörssissä.

## Lähteet
Ukrlandfarming

**UkrLandFarming** () on erittäin suuri ukrainalainen maatalousalan holdingyhtiö. Sen pääomistaja on ukrainalainen oligarkki Oleh Bah’matjuk. 

Itä-Ukrainan sota (2014–), Krimin miehitys (2014–) ja Venäjän hyökkäys Ukrainaan 2022– ovat aiheuttaneet yritykselle erittäin merkittäviä taloudellisia menetyksiä.

## Lähteet
Ian Roberts

**Ian Roberts** -nimisiä henkilöitä ovat:

* Ian Roberts (s. 1963 tai 1964), brittiläinen lääkäri ja autourheilun taustavaikuttaja
* Ian Roberts (s. 1965), australialainen rugbynpelaaja.
Zak Brown

**Zak Brown** (s. 7. marraskuuta 1971) on yhdysvaltalainen liikemies ja entinen autourheilija. Brown on toiminut McLarenin Formula 1 -tallin toimitusjohtajana vuodesta 2017 lähtien.

## Yksityiselämä
Brown on naimisissa Tracyn kanssa ja heillä on kaksi poikaa McGuire ja Maxwell.

## Lähteet
Mäntsälän rauhanyhdistys

**Mäntsälän rauhanyhdistys** on Mäntsälässä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen, joita järjestetään pääasiassa omalla toimitalolla Mäntsälän Liljendalissa. 

Mäntsälän rauhanyhdistyksen historia ulottuu 1970- ja 1980-luvuille, jolloin Mäntsälään muutti yhä useampia uskovaisia perheitä. Väkimäärän kasvaessa tuli tarve myös paikallisille seuroille ja lapsi- ja nuorisotyölle. Aluksi seuroja, kerhoja ja pyhäkoulua pidettiin seurakunnan tiloissa ja Mäntsälän uskovaiset kuuluivat tuolloin Järvenpään ja ympäristön Rauhanyhdistykseen.

1990-luvulla korostui tarve oman toimitalon saamiseksi Mäntsälään. Järvenpään rauhanyhdistys osti nykyisen toimitalon kiinteistön toukokuussa 1997. Ensimmäisiä seuroja vietettiin Mäntsälän toimitalolla elokuussa 1997. Muutamaa vuotta myöhemmin ryhdyttiin remonttiin ja taloon oli toivomus saada 200 istumapaikan seurasali sekä tehdä vanhasta salista kahvio ja kerhotilat. Mäntsälän rauhanyhdistys perustettiin tammikuun lopussa 2003 ja toimitalon laajennus valmistui vuonna 2006.

## Katso myös
* Uskonto Uudellamaalla
* Vanhoillislestadiolaisuus
* Suomen Rauhanyhdistysten Keskusyhdistys
* Mäntsälän seurakunta

## Lähteet
Theodor Björklund

**Martin Theodor Christian Björklund** (7. tammikuuta 1882 Otjimbingwe Ambomaa – 25. joulukuuta 1942) oli suomalainen urkuri, musiikkipedagogi ja kuoronjohtaja, joka sai musiikkineuvoksen arvonimen.

Björklundin vanhemmat olivat lähetyssaarnaaja Botolf Bernhard Bjöklund ja Katharina Albertina eli Kitty Kleinschmidt. Hänen puolisonsa vuodesta 1911 oli Aino Maria Raunio. Björklund tuli ylioppilaaksi 1902 ja valmistui urkuriksi 1906. Hän oli Pietarissa Katarinan seurakunnan urkuri 1911–1912, Helsingin saksalaisen seurakunnan urkuri 1912–1917 ja Viipurissa Pietari-Paavalin kirkon urkuri 1917–1940. Helsingin Töölön yhteiskoulun laulunopettaja Björklund oli 1912–1917, Viipurin ruotsalaisen lyseon 1917–1940 ja ruotsalaisen tyttökoulun 1919–1940 ja Vaasan ruotsalaisen tyttökoulun 1940–1942. Viipurin musiikkiopiston sävelentapailun ja teorian opettajana hän toimi 1918–1926, *[[Karjalan Aamulehti|Karjalan Aamulehden]]* musiikkiarvostelijana 1919–20 ja *[[Karjala (sanomalehti)|Karjalan]]* 1920–1940. Björklund oli Karjalan laulun johtaja 1919–1922, Viipurin laulajien 1925–1930 ja vuodesta 1934 sekä Viipurin Lauluveikkojen vuodesta 1933. Musiikkineuvoksen arvonimen hän sai 1938.

## Lähteet
Eesti Laul 2021

**Eesti Laul 2021** oli Virossa järjestetty laulukilpailu, jossa valittiin Viron edustaja Eurovision laulukilpailuun 2021. Kilpailuun lähetettiin yhteensä 156 ehdotusta, joista 24 kappaletta valittiin kilpailuun. Kilpailu koostui kahdesta semifinaalista ja finaalista.

Semifinaalit kisattiin 18. ja 20. helmikuuta Saku Suurhallissa Tallinnassa. Kummassakin semifinaalissa kilpaili 12 kappaletta, joista ensin raati ja puhelinäänestäjät valitsivat yhdessä neljä kappaletta finaaliin. Tämän jälkeen lopuista kappaleista valittiin pelkällä puhelinäänestyksellä vielä kaksi kappaletta finaaliin.

Finaali kisattiin 6. maaliskuuta Saku Suurhallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja kansainvälinen raati äänestivät yhdessä kolme kappaletta superfinaaliin. Superfinaalissa voittajan valitsivat yksin puhelinäänestäjät. Kilpailun voitti Uku Suviste kappaleella "The Lucky One".

## Kilpailun kulku
### Ensimmäinen semifinaali
Ensimmäinen semifinaali kilpailtiin 18. helmikuuta. Semifinaalia seurasi 191 000 katsojaa.

### Toinen semifinaali
Toinen semifinaali kilpailtiin 20. helmikuuta. Semifinaalia seurasi 197 000 katsojaa.

### Finaali
Finaali kilpailtiin 6. maaliskuuta. Finaalin kansainvälisen raadin muodostivat Moniqué, Brian Henry, Ben Camp, Sylvia Massy, Jan Frost Bors, Stephen Budd, Helena Meraai, Pierre Dumoulin ja Steve Rodway. Finaalia seurasi 291 000 katsojaa.

## Lähteet
*
*http://natfinals.50webs.com/10s_20s/Estonia2021.html
*

### Viitteet
Egyptin 17. dynastia

**Egyptin 17. dynastia** oli muinaisen Egyptin toisen välikauden dynastia, joka oli vallassa noin 1619 eaa.–1534 eaa. Tämä dynastia seurasi Theban 13. dynastiaa, ja maksoi oletettavasti veroa Niilin suistoalueen hyksokuninkaille. Tämän dynastian viimeiset hallitsijat, Seqenenre Tao ja hänen poikansa Kamose ja Ahmose, kukistivat lopulta hykso-valloittajat ja palauttivat Egyptin itsenäisyyden.

## Lähteet
Fireframe

**Fireframe Oy** on suomalainen vuonna 2020 perustettu elokuva- ja televisiotuotantoyhtiö, joka keskittyy virtuaalituotantoon. Yhtiön perustaja ja toimitusjohtaja on Mikko Kodisoja, joka tunnetaan myös Supercellin yhtenä perustajana.

## Toiminta
Fireframe on rakentanut Helsingin Pitäjänmäkeen elokuvastudion, jossa hyödynnetään virtuaalituotantoteknologiaa. Studiossa on LED-valoseinä, joka mahdollistaa virtuaalisten ympäristöjen käytön kuvausten aikana.
Yhtiö hyödyntää pelimoottoreita ja reaaliaikaista virtuaalituotantoa elokuvatuotannossa. Tämä teknologia mahdollistaa erikoistehosteiden ja virtuaalisten ympäristöjen luomisen kuvausvaiheessa.
Fireframen tavoitteisiin kuuluu kansainvälisten elokuvatuotantojen houkutteleminen Suomeen sekä omien sisältöjen luominen.

## Lähteet

## Aiheesta muualla
*Fireframen kotisivut